148. löggjafarþing 2017–2018.

Þingskjal 665 — 311. mál.

Svar

dómsmálaráðherra við fyrirspurn frá Albertínu Friðbjörgu Elíasdóttur
um starfsemi sérsveitar ríkislögreglustjóra.

1.	Hversu mörg stöðugildi heyra undir ríkislögreglustjóra, hvernig skiptast þau eftir deild
um og í hvaða umdæmum eru sérsveitarmenn staðsettir?

133 starfsmenn störfuðu hjá embætti ríkislögreglustjóra hinn 1. janúar árið 2018 og var skipting þeirra eftir deildum með eftirfarandi hætti:

Tafla. Starfsmenn hjá embætti ríkislögreglustjóra.
Starfsmenn eftir deildum	Fjöldi	Starfsmenn eftir deildum	Fjöldi
Almannavarnadeild	8	Mennta- og starfsþróunarsetur	6
Alþjóðadeild	10	Rekstur, stjórnun	3
Fjarskiptamiðstöð	19	Rekstur lögreglubifreiða	4
Greiningardeild	9	Rekstur upplýsingakerfa	8
Sérsveit	46	Stjórnsýsla, stjórnun	1
Stoðdeild	8	Stjórnsýsla, tölfræði	6
Europol	1	Ríkislögreglustjóri	1
Löggæsla, öryggi, stjórnun	3
Samtals	133

Sérsveit ríkislögreglustjóra starfar á landsvísu og eru liðsmenn með fasta starfsstöð í Reykjavík og á Akureyri.

2.	Hefur verið tekin ákvörðun innan dómsmálaráðuneytis eða hjá ríkislögreglustjóra að leggja niður starfsemi sérsveitarinnar á Akureyri?

Ekki hefur verið tekin nein ákvörðun um að leggja niður starfsstöð sérsveitarinnar á Akur
eyri, hvorki í dómsmálaráðuneytinu né hjá embætti ríkislögreglustjóra.

3.	Hver er stefna dómsmálaráðherra um fjölda stöðugilda sérsveitar ríkislögreglustjóra utan Reykjavíkur?

Samkvæmt 2. gr. reglugerðar nr. 774/1998, um sérsveit ríkislögreglustjóra, er allt forræði sveitarinnar hjá embætti ríkislögreglustjóra. Þar af leiðandi er það alfarið í höndum ríkislög
reglustjóra að meta þörf á liðsmönnun og dreifingu sveitarinnar á landsvísu hverju sinni.